VS002175
Datum: 2003-04-08T02:00:00.000+02:00
datum_sodbe_i_stopnje: 2007-10-26T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe glave in možganov in njihove posledice - poškodbe rok in ramenskega obroča in njihove posledice
fischer: hudi primeri
odskodnina: 66.688,20 EUR
opombe: VIII Ips 311/2009. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 45 do 50 let

Varilec - skupinovodja

## Škodni dogodek

Nesreča pri delu – pri nakladanju montažnih plošč je oškodovancu, ki je stal na vrhnji plošči, spodrsnilo, izgubil je ravnotežje in padel s kamiona (cca 4 m globoko); pri tem se je ujel na obe zapestji.

## Poškodba

Sklepni zlom spodnjega dela leve koželjnice z odlomom stiloidnega odrastka; zdrobljen sklepni zlom spodnjega dela desne koželjnice s premaknitvijo zlomljenih delov kosti in z defektom oziroma zdrobitvijo kosti; udarnina glave; udarnina desne strani prsnega koša.

## Telesne bolečine

16.691,70 EUR Pretežno hude, stalne ali občasne bolečine, z rednim jemanjem analgetikov od 10 do 15 dni; srednje hude bolečine z občasnim jemanjem analgetikov do 5 mesecev, ki jih je občasno čutil tudi še ob sojenju; lažje bolečine ves čas zdravljenja.

#### Hospitalizacija

15 dni. Opravljeno je bilo naravnanje zapestij, imobilizacija z mavcem v splošni anesteziji, operacija.

#### Ambulantno zdravljenje

Veliko pregledov pri specialistih.

#### Rehabilitacija

14 dni stacionarne fizioterapije , več mesecev fizioterapije doma.

#### Nevšečnosti med zdravljenjem

Pri hranjenju, osebni higieni in osebnih potrebah med hospitalizacijo povsem odvisen od negovalnega osebja. V obdobju celotnega zdravljenja 40 RTG slikanj, jemanje analgetikov in antibiotikov, EMG preiskava. Zunanji fikstater je nosil do 13.6.2003.

## Strah

4.172,93 EUR Primarni strah ob padcu, ki pa je trajal le do pregleda v bolnici. Sekundarni intenziven strah je trajal nekaj dni (pred in po operaciji) za izid zdravljenja, srednje hud strah je trajal do 5 mesecev, nato pa je prešel v zaskrbljenost. Strah je poslabšal tudi stanje tožnikove duševne bolezni (depresije).

## Zmanjšanje življenjske aktivnosti

33.383,41 EUR Zaradi okvare zapestij ni sposoben za težje fizično delo, za fina opravila z rokami, niti za delo v svojem poklicu; podane so anatomsko trajne posledice, ker vezivno tkivo v okolici zlomov močno ovira gibljivost zapestij. Na spodnji strani koželjnice so vijak in ploščici; funkcionalne trajne posledice se kažejo v 40% zmanjšani gibljivosti levega zapestja in 67% do 68% manjši gibljivosti desnega zapestja. Ne more upogniti prstov desne roke do konca, groba moč stiska desnice je zmanjšana vsaj za polovico. Duševne posledice nesreče se bodo poznale tudi v bodoče, depresija (ki je sicer obstajala že pred nesrečo) se bo poglabljala. ZŽA trajno zmanjšane za 50%.

#### Opis invalidnosti

Invalidsko upokojen 25.3.2004, a so bile posledic delovne nesreče razlog za to le do 50%.

---

OZ člen 179